text: Påkørt har fået enkelte brud efter voldsom motorvejsulykke
  21 juni 2017 kl. 19.20
  Et alvorligt trafikuheld med to lastbiler spærrede motorvejen ved Kolding tidligere i dag. Den påkørte har det onsdag aften godt efter omstændighederne. 
  En rumænsk chauffør blev tidligere i dag påkørt på motorvejen ved Kolding. To lastbiler kørte sammen i et alvorligt trafikuheld. Vagtchefen ved Sydøstjyllands Politi oplyser, at den påkørte har fået enkelte brud. 
  - Han har fået et par brud og har det godt efter omstændighederne, siger Flemming Lau, vagtchef ved Sydøstjyllands Politi, til TV SYD. 
  Politiet mener, det er meget heldigt, der ikke er sket mere med ham.
  - Taget i betragtning af, hvad der skete, så er det meget heldigt, der ikke er sket mere med ham, siger Flemming Lau. 
  Øjenvidner fortæller, at den rumænske chaufføren var steget ud af sin lastbil, fordi der var noget galt med den. En lastbil kom kørende og bragede ind i den parkerere lastbil bagfra. Chaufføren, der var steget ud, blev klemt fast. En lægehelikopter fløj den påkørte væk fra stedet, og han har det altså godt efter omstændighederne.
  
  